Obec Zemianske Kostoľany

Číslo:  191/16-2                                                           V Zemianskych Kostoľanoch, dňa 8. 2. 2016

Oznámenie    o  začatí   správneho   konania,   
upustenie  od  ústneho  rokovania a VÝZVA NA DOPLNENIE PODANIA

Peter Masár, bytom Bystričany, Osloboditeľov 355/36 (ďalej len žiadateľ), podal dňa 1. 2. 2016 na Obec  Zemianske Kostoľany žiadosť o vydanie súhlasu na výrub drevín  rastúcich mimo lesa, druh tuja v počte 6 ks s obvodom kmeňa 63, 53, 82, 52, 73, 62 cm v zmysle § 47 ods. 3 zákona č. 543/2002 Z.z. o ochrane prírody a krajiny v znení neskorších predpisov (ďalej len zákon) a § 17 vyhlášky č. 24/2003 Z.z., ktorou sa vykonáva zákon č. 543/2002 Z.z. o ochrane prírody a krajiny v znení neskorších predpisov a v zmysle Čl. IV ods. 7 zákona č. 408/2011 Z.z. ktorým sa mení a dopĺňa zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov, ktoré rastú na parc. č. 592 KN-C v k.ú. Zemianske Kostoľany vo vlastníctve žiadateľa v 1/2 a vo vlastníctve Gabriely Zlochovej, bytom Bystričany, Osloboditeľov 750/48 v 1/2. Uvedeným dňom bolo začaté konanie v predmetnej veci.
Obec Zemianske Kostoľany zastúpená starostkou obce Ing. Janou Školíkovou  v súlade s ustanovením § 18  zákona č. 71/1967 Zb. o správnom konaní v znení neskorších zákonov oznamuje začatie správneho konania známym účastníkom konania a súčasne upúšťa od ústneho pojednávania. 

Do podkladov je možné nahliadnuť na Obecnom úrade v Zemianskych Kostoľanoch.
Účastníci konania môžu svoje námietky k žiadosti uplatniť písomne, resp. ústne na Obci Zemianske Kostoľany najneskôr do 10 dní od doručenia oznámenia o začatí konania, v opačnom prípade nebudú vzaté do úvahy. 
Orgán ochrany prírody týmto upovedomuje o začatí konania združenia s právnou subjektivitou, ktoré o to písomne požiadali v súlade s § 82 ods. 6 zákona. Tieto sa môžu v súlade s ustanoveniami § 82 ods. 3 zákona do 10 dní od zverejnenia tohto oznámenia na internetovej stránke www.zemianskekostolany.sk písomne alebo elektronicky prihlásiť za účastníka konania. 

                                                                                                                    Ing. Jana Školíková
                                                                                                	                starostka obce

Oznámenie sa doručí: 
1.	Peter Masár, Bystričany, Osloboditeľov 355/36
2.	Gabriela Zlochová, Bystričany, Osloboditeľov 750/48